# Referat fra bestyrelsesmøde

Bestyrelsesmødet startede kl. 1830.

Til stede var Kim, Jimmi, Pernille, Nanna, Eve og undertegnede.

## Renovation

Undertegnede fortalte om ændringer i Bylundens renovation. Vi havde tidligere en 240-liters container til plastik, men vi var registreret med en 660-liters container i renovationsselskabets system. Efter skriftlig henvendelse til renovationsselskabet blev vores 240-liters container udskiftet til en 660-liters i juni måned.

Bylundens madcontainer blev i juni erstattet med en ny, idet den gamle var revnet.

Herlev Kommune har informeret Bylunden om, at der i uge 30 ankommer et miljøskab. Bestyrelsen finder en egnet plads til miljøskabet, når det ankommer.

## Fællesarealer

Jimmi gav en opdatering på vedligeholdelsen af fællesarealerne, som bliver foretaget af OK Nygaard.

## Arbejdernes Landsbank.

Undertegnede gav en opdatering på, at bestyrelsen har fået adgang til Bylundens bankkonto. Jimmi, Martin og undertegnede har adgang til bankkontoen i Arbejdernes Landsbank.

## Indkøb til Bylunden

Der var kommet et forslag fra en beboer i Bylunden om, at der skulle indkøbes en fælles stige, så beboerne kunne nå deres vinduer udefra.

Alle medlemmer af bestyrelsen stemte for, at der skulle indkøbes en stige. Undertegnede ville finde en stige, der dækkede vores behov.

## Sommerfest

Det blev aftalt, at der skulle lejes hoppeborg samt candyfloss-, popcorn- og slush-ice-maskine.

Pernille bestiller mad fra Chicago Roasthouse til sommerfesten samt nogle drikkevarer.

Bestyrelsesmødet sluttede kl. 1900.